
 Municipality Dolni chiflik

Приложение № 1
Мотиви по  чл. 28, ал. 2 от Закона за нормативните актове към проект на Наредба за изменение и допълнение на Наредба за рекламната и информационна дейност на територията на община Долни чифлик
1. Причини, които налагат изменение и допълнение на Наредба за рекламната и информационна дейност на територията на община Долни чифлик.
С решение на Общински съвет - Долни чифлик № 464 от 19.11.2009 г., е приета и действа Наредба за рекламната и информационна дейност на територията на община Долни чифлик. През годините същата е изменена и допълвана с Решения на Общинския съвет – Долни чифлик. Причините, които налагат вземане на решение по настоящия проект за изменение и допълнение на Наредбата са обусловени от  промяната в законодателството  и приемане на Закона за въвеждане на еврото в република България, синхронизиране на услугите с Интегрираната информационна система на държавната администрация и Закона за електронното управление.
 Основният фактор за изменение и допълнение на Наредбата е въвеждането на еврото като официална валута, което изисква определени промени в българското законодателство, за да се гарантира правната сигурност и да се създадат условия за гладкото и безпроблемно преминаване към новата валута. Опитът на държавите членки, последно въвели еврото, показва, че обикновено в периода, предхождащ датата на присъединяване към еврозоната, се приема закон, уреждащ общи въпроси, свързани с единната европейска валута. Законът урежда принципите, които трябва да се спазват при въвеждането на еврото, като например продължаване действието на съществуващите договори и други правни инструменти. Законът регламентира датата на присъединяване към еврозоната и фиксира продължителността на периода на едновременно обращение на двете парични единици, както и на периода на двойно обозначаване на цените, начините за защита на потребителите и др.
 
Административните органи, отговорни за извършването на плащания към гражданите във връзка с удовлетворяването на техни законоустановени права, следва да адаптират съдържанието на образците на документи и на издаваните от тях актове, съдържащи финансова информация, възможно най-рано след установяване на неотменимо фиксирания валутен курс между еврото и лева. Общинските администрации имат ключова роля в осигуряването на успешното преминаване към еврото поради естеството на услугите, които предоставят на гражданите. Общините следва да бъдат подготвени да осигурят безпроблемното и гладкото прилагане на еврото във всички управлявани от тях публични услуги, включително чрез промени в нормативни актове. 

Съгласно Закона за въвеждане на еврото в Република България, размерът на местните такси и цени на услуги и права се определят в български лева и евро за период от време, който започва един месец след датата на влизане в сила на решението за приемане на еврото и приключва 12 месеца след датата на въвеждането му в Република България.
2. Цели, които се поставят. 

С предложените промени се цели привеждане в съответствие с действащите от по-висока степен нормативни актове - Закона за въвеждане на еврото в Република България, както и постигане на ясна регламентация в уредбата на обществените отношения.
3.Финансовите и други средства, необходими за прилагането на новата уредба.
За прилагането на Наредбата не е необходимо разходването на допълнителни финансови или други средства.

4.Очаквани резултати от изменението и допълнението на наредбата.

Подобряване процесите по предоставяне на административни услуги и дигитализиране на процесите; подобряване качеството на обслужване на гражданите и на стопанските организации; регулиране на правилното прилагане на нормативните актове от по-висока степен.
5. Анализ за съответствие с правото на Европейския съюз.
Доколкото настоящите промени са във връзка с влезъл в сила закон който е съобразен с европейското законодателство, то същите са в съответствие с правото на Европейския съюз. 
КРАСИМИРА АНАСТАСОВА

Кмет на община Долни чифлик

Проект!

Приложение № 2

 

 Наредба за изменение и допълнение на Наредба за рекламната и информационна дейност на територията на община Долни чифлик (приета с Решение Общински съвет - Долни чифлик с решение № 464 от 19.11.2009 г., изменена и допълнена с Решение на Общинския съвет – Долни чифлик  № 487 от 28.09.2017 г.)
              § 1.  В чл. 33, ал. 1 думите „от 100 до 300 лева“ се заменят с „от 100 лв./51,13 евро до 300 лв./153,39 евро“

§ 2. В чл.  33, ал. 2 думите „от 100 до 300 лева“ се заменят с „от 100 лв./51,13 евро до 300 лв./153,39 евро“
§ 3. В заглавието на Приложение №1 думите „лв/кв.м.“ се заменят с „лв./евро на кв.м.“

§ 4. В Приложение №1, таблицата се изменя, както следва:

	№
 по 
ред
	Рекламно-информационни елементи
	Размер на таксата по групи населени места

                   

	
	
	І
	ІІ
	ІІІ

	1.
	РИЕ с едностранна рекламна площ до 6 кв.м.
	3,00 лв./ 

1,53 евро     
	5,00 лв./

2,56 евро     
	8,00 лв./

4,09 евро     

	2.
	РИЕ с едностранна рекламна площ над 6 кв.м.
	5,00 лв./

2,56 евро     
	8,00 лв./

4,09 евро     
	10,00 лв./

5,11 евро           

	3.
	Информационно-указателни табели до 4 бр. за един обект
	5,00 лв./

2,56 евро     
	8,00 лв./

4,09 евро     
	10,00 лв./

5,11 евро           

	4.
	Информационно-указателни табели над 4 бр. за един обект
	6,00 лв./

3,07 евро     
	10,00 лв./

5,11 евро           
	12,00 лв./

6,14 евро           


         § 5. В Приложение №2, таблицата се изменя, както следва:

	№ по ред
	Площ на рекламно-информационните елементи
	Размер на таксата

	1.
	до 2 кв.м.вкл.
	140 лв./ 71,58 евро

	2.
	от 2 до 4 кв.м.вкл.
	180 лв./ 92,03 евро

	3.
	от 4 до 6 кв.м.вкл.
	200 лв./ 102,26 евро

	4.
	от 6 до 8 кв.м.вкл.
	220 лв./ 112,48 евро

	5.
	от 8 до 12 кв.м. вкл.
	240 лв./ 122,71 евро

	6.
	над 12 кв. м. 
	260 лв./ 132,94 евро


§ 6. В Приложение №2, в последното изречение думите „30 лв.“ се заменят с „30 лв./15,34 евро“

ЗАКЛЮЧИТЕЛНА РАЗПОРЕДБА

§ 7. Наредбата влиза в сила от датата на въвеждане на еврото в Република България.

